Cinque Ports
Store norske leksikon,Geografi,Verdens geografi,Europa,Storbritannia og Nord-Irlands geografi
Cinque Ports er et navn på sju (men opprinnelig fem) havner i Sussex og Kent, England. De opprinnelige fem er Sandwich, Dover, Hythe, New Romney, Hastings, senere kom Winchelsea og Rye til.
Cinque Ports har muligens sin bakgrunn i en kjede av kystfort eller befestninger, kanskje så tidlig som i det 4. århundre. Hensikten var å forsvare den romersk-britiske sør- og østkysten fra barbariske stammer som piktere, frankere og saksere. I løpet av det 11. århundre og fram til 1855 ble kystnære byer i Kent og Sussex så tilbudt privilegier for å utstyre kronen med skip og mannskap. Skipene skulle ha en besetning på 21 mann og én gutt og stilles til rådighet 15 dager hvert år. På det meste sto 57 skip i beredskap. Privilegiene innebar fordeler som å slippe en rekke skatter og avgifter i forbindelse med handel og reise, samt nasjonale skatter ilagt av kronen.Gradvis utviklet behovet for en organisert flåte seg, og selv om Henrik 8 vanligvis krediteres for å være den britiske marinens far, var det hans far Henrik 7 som fikk anlagt en flåte med krigsskip.Embetet Lord Warden of the Cinque Ports eksisterer ennå, nå nærmest som en ærestittel, mens den første Lord Warden var Jarl Godwin av Wessex i 1045–1053 evt.I det 20. og 21. århundre har følgende personer innehatt tittelen: 1904–1905 George Nathaniel Curzon, 1. baron Curzon av Kedleston 1905–1907 Prince George, Prince of Wales (senere Kong George 5) 1908–1913 Thomas Brassey of Hythe, 1. Earl Brassey 1913–1934 William Lygon, 7. Earl Beauchamp 1934–1935 Rufus Isaacs, 1. marki av Reading 1936–1941 Freeman Freeman-Thomas, 1st marki av Willingdon 1941–1965 Sir Winston Churchill  1966–1978 Sir Robert Menzies 1978–2002 HM Queen Elizabeth The Queen Mother  Fra 2004 Admiral of the Fleet, Lord Boyce Les mer i Store norske leksikon Storbritannias geografi Storbritannia England